./data/phi0426/phi001/phi0426.phi001.perseus-lat1.xml
Anonymous
Ita vim hostium placide leniterque procedens per legionarium militem commodius sustinebat  Interim equitum Numidarum copiae dextra sinistraque per collis praecurrere coronaeque in modum cingere multitudine sua Caesaris copias, pars agmen extremum insequi  Caesaris interim non amplius III aut IIII milites veterani si se convenissent et pila viribus contorta in Numidas infestos coniecissent, amplius duum milium numero ad unum terga vertebant ac rursus ad aciem passim conversis equis se colligebant atque in spatio consequebantur et iacula in legionarios coiciebant  Ita Caesar modo procedendo modo resistendo tardius itinere confecto noctis hora prima omnis suos ad unum in castra incolumis sauciis X factis reduxit  Labienus circiter CCC amissis, multis vulneratis ac defessis instando omnibus ad suos se recepit  Scipio interim legiones pro-ductas eum elephantis, quos ante castra in acieterroris gratia in conspectu Caesaris collocaverat, reducit in castra